b"\n_START_ARTICLE_\nSarah Knauss\n_START_PARAGRAPH_\nSarah Knauss (s\xc3\xbcnninimega Sarah DeRemer Clark; 24. september 1880 Hollywood, Luzerne'i maakond, Pennsylvania \xe2\x80\x93 30. detsember 1999 Allentown, Pennsylvania) oli Ameerika \xc3\x9chendriikide \xc3\xbclipikaealine, keda peetakse Jeanne Calmenti ja Shigechiyo Izumi j\xc3\xa4rel vanuselt kolmandaks kunagi elanud inimeseks._NEWLINE_Et nii Izumi kui Calmenti vanusega on tekkinud k\xc3\xbcsitavusi, v\xc3\xb5ib Knauss olla ka vanimaks elanud inimene, kelle andmed on dokumentaalselt t\xc3\xb5estatud._NEWLINE_Guinnessi rekordite raamatu andmetel oli ta maailma vanim elav inimene alates 16. aprillist 1998, kui suri 117-aastane Marie-Louise Meilleur, kuni oma surmani. Ta oli viimane elav inimene, kes oli s\xc3\xbcndinud enne 1885. aastat._NEWLINE_Tema vanemad oli Walter ja Amelia Clark. 1901. aastal abiellus ta Abraham Lincoln Knaussiga, neil s\xc3\xbcndis 1903. aastal t\xc3\xbctar Kathryn, kes elas 101-aastaseks. Sarah oli osav \xc3\xb5mblejanna ja valmistas lisaks muudele r\xc3\xb5ivastele endale ka pulmakleidi._NEWLINE_Ta suri 119 aasta ja 97 p\xc3\xa4eva vanusena."